Vahinkovakuutus

Vahinkovakuutus on vakuutus, joka otetaan esinevahingon, vahingonkorvausvelvollisuuden tai muun varallisuusvahingon aiheuttaman menetyksen korvaamiseksi. Vakuutuksen tarkoituksena on korvata se vahinko, joka on aiheutunut vakuutustapahtumasta. Samalle tai samankaltaiselle vaaralle alttiina olevat henkilöt jakavat vaarasta aiheutuvan riskin keskenään siten, että kukin suorittaa vakuutukselle määrätyn maksun ja näin kertyneillä varoilla maksetaan jotakuta henkilöä kohdannut vahinko. Vahinkovakuutus on muodoltaan sopimus, jonka osapuolia ovat vakuutusyhtiö ja vakuutuksen ottaja. Vakuutussopimuksen sisältö on määritelty vakuutuskirjassa sekä sopimuksen osana olevissa yleisissä ja erityisissä vakuutusehdoissa. Yleisimpiä vahinkovakuutuksia ovat: *autovakuutus eli kasko *liikennevakuutus *kiinteistövakuutus, johon sisältyy myös palovakuutus *kotivakuutus *maatilavakuutus *matkavakuutus *oikeusturvavakuutus *yritysvakuutus yrityksen omaisuusvahinkoja varten *vastuuvakuutus == Vakuutustoiminnan harjoittaminen == Suomessa vahinkovakuutustoimintaa saavat harjoittaa kotimaiset vakuutusyhtiöt, vakuutusyhdistykset sekä Euroopan talousalueella toimivat ulkomaiset yhtiöt. Vakuutusyhtiöiden toimintaa valvoo vakuutusvalvontavirasto. Suomen vahinkovakuutusmarkkinat ovat hyvin keskittyneet. Finanssialan Keskusliiton tilastojen mukaan vuonna 2006 kolmen suurimman vahinkovakuutusyhtiön yhteenlaskettu markkinaosuus oli lähes 70 %. Suurimmat yhtiöt olivat If (markkinaosuus 26,9 %), Pohjola Vakuutus (22,6 %) sekä Vahinko-Tapiola (19,0 %). Vahinkovakuutuspalveluita saa myös pankkipalvelujen yhteydessä. Suomessa on 2000-luvulla syntynyt useita pankkien ja vakuutusyhtiöiden kumppanuuksia ja yhdistymisiä. Asiakkaalle pankki- ja vakuutusasioiden yhdistäminen voi tuoda keskittämisetuja ja ajansäästöä. On arveltu, että talouskriisi nopeuttaa pankki- ja vakuutusalan yhdentymistä Suomessa. http://www.talouselama.fi/uutiset/article200534.ece Vahinkovakuutuksia saa ainakin seuraavista pankeista: * Nordea. Nordeasta on saanut vahinkovakuutuksia vuodesta 2001. http://www.trygvestarekry.fi/etusivu/yritys/trygvestan_lyhyt_historia viitattu 5.6.2009 Nordea tarjoaa vahinkovakuutuksia pohjoismaisen yhteistyökumppaninsa Trygin kautta. Tryg myy vahinkovakuutuksia myös Tanskassa, Norjassa ja Ruotsissa. *Pohjola Pankki. Vuonna 2005 vahinkovakuutustoiminnasta tuli OP- ryhmän uusi liiketoiminta-alue, kun OKO osti Pohjolan.https://www.op.fi/op?cid=151012427&srcpl;=3 viitattu 5.6.2009 * Aktia Pankki. Aktia Vahinkovakuutus syntyi, kun vakuutuksiaan muun muassa Aktian kautta myynyt Veritas Vahinkovakuutus sulautui alkuvuonna 2009 Aktiaan.http://www.aktiaskadeforsakring.fi/yritys/Historia/fi_FI/Historia/viitattu 5.6.2009 * Tapiola Pankki. Tapiola laajensi pankkipalveluihin perustaessaan Tapiola Pankin vuonna 2004.http://www.tapiola.fi/www/Tapiola_ryhma/Lehdistopalvelut/Uutiset/Uutisia+vuodelta+2004/Tapiola+Pankki+on+valmis.htm viitattu 5.6.2009 ==Lähteet== == Kirjallisuutta == * * == Aiheesta muualla == *Suomessa toimivat vahinkovakuutusyhtiöt **A-vakuutus **Fennia **If **Lähivakuutus **Palonvara **Pohjantähti **Pohjola **Turva **Tapiola **Tryg **Ålands Ömsesidiga *Tilastotietoa vakuutuksista **Suomen Vakuutusyhtiöiden Keskusliitto Luokka:Vakuutukset